cyanic-selkie/wikianc huggingface dataset:
হিন্দু পুরাণ
ইতিহাস ও পুরাণ
thumb|রাম হনুমানের কাঁধে বসে রাবণের সাথে যুদ্ধ করছেন, রামায়ণের দৃশ্য। পরবর্তী বৈদিক যুগে সভ্যতার নানা উপাদানই সংস্কৃত মহাকাব্যগুলোতে সংরক্ষিত করা হয়েছে। স্বাভাবিক কথামালাগুলোর পাশাপাশি একাধিক খণ্ডে বিভক্ত মহাকাব্যগুলোও ভারতীয় সমাজ, সভ্যতা, দর্শন, সংস্কৃতি, জীবনযাত্রা ইত্যাদি সম্বন্ধীয় নানা তথ্যের ধারক হয়ে রয়েছে। রামায়ণ ও মহাভারত – এই দুটি হিন্দু মহাকাব্যই যথাক্রমে ভগবান্ বিষ্ণুর দুই অবতার – রাম ও কৃষ্ণের কাহিনি পরিবেশন করে। এই দুটি গ্রন্থই ‘ইতিহাস’ নামে পরিচিত। রামায়ণ ও মহাভারত উভয়কেই ধর্মের পথপ্রদর্শক এবং দর্শনতত্ত্ব ও নীতিকথার আধার হিসেবে গণ্য করা হয়। এই গ্রন্থ দুটি একাধিক অধ্যায়ে (কাণ্ড ও পর্ব) বিভক্ত এবং এতে অসংখ্য নীতিমূলক সংক্ষিপ্ত কাহিনি সংকলিত হয়েছে, যেখানে চরিত্রগুলো কাহিনির অন্তে হিন্দু নীতি ও আচরণবিধির সঠিক শিক্ষালাভ করে। এগুলোর মধ্যে সর্বাধিক প্রসিদ্ধ হল মহাভারতের ভগবদ্গীতা, যেখানে শ্রীকৃষ্ণ তাঁর সখা মহারথি অর্জুনকে কুরুক্ষেত্রের যুদ্ধের ঠিক প্রাক্কালে ধর্মাচরণ ও জীবনকর্তব্যের বিশদ ব্যাখ্যা প্রদান করেন। এই গ্রন্থটি হিন্দু দর্শনকে গভীরভাবে প্রভাবিত করেছে ও হিন্দুধর্মের প্রধান উপদেশমূলক গ্রন্থ হিসেবে খ্যাত হয়েছে। প্রসঙ্গত উল্লেখ্য, মহাভারত হল পৃথিবীর সর্ববৃহৎ কাব্যগ্রন্থ, এতে প্রায় এক লক্ষ শ্লোক রয়েছে।
মহাকাব্যগুলোর প্রতিটিই ভিন্ন যুগে বা সময়কালে বর্ণিত। মহর্ষি বাল্মীকি রচিত রামায়ণ, যা রামের (ভগবান বিষ্ণুর সপ্তম অবতার) জীবন ও সময়কাল বর্ণনা করে, তা ত্রেতা যুগে সংঘটিত হয়। মহাভারত বর্ণনা করে পাণ্ডব ও কৃষ্ণের (বিষ্ণুর অষ্টম অবতার) সময়কাল, এটি ঘটিত হয় দ্বাপর যুগে। সর্বসাকুল্যে যুগ রয়েছে ৪টি। সত্য বা কৃত যুগ, ত্রেতা যুগ, দ্বাপর যুগ এবং কলি যুগ। অবতার-এর ধারণাটি পৌরাণিক যুগে উঠে এসেছিল, যা মহাকাব্যদ্বয়ের সাথে সরাসরি সম্বন্ধযুক্ত, তবুও অবতার প্রাক্-পৌরাণিক যুগের বলে বর্ণিত হয়েছে।
পুরাণের কাহিনিগুলো অনেক প্রাচীন এবং মূলত মহাকাব্যগুলোতে অনুপস্থিত (অথবা কদাচিৎ উপস্থিত)। এতে রয়েছে ব্রহ্মাণ্ডের সৃষ্টির কাহিনি, বিভিন্ন দেবদেবীর জীবন ও কীর্তিকলাপ, নায়ক-নায়িকা এবং পৌরাণিক জীবের (অসুর, দানব, দৈত্য, যক্ষ, রাক্ষস, গন্ধর্ব, অপ্সরা, কিন্নর, কিংপুরুষ ইত্যাদি) কাহিনি। প্রাচীন রাজা, ভগবানের অবতার, পবিত্র তীর্থ ও নদীসমূহের সাথে সম্পর্কিত নানা ঐতিহ্যও এতে রয়েছে। ভাগবত পুরাণ হল সর্বাপেক্ষা জনপ্রিয় পুরাণ, ভগবান বিষ্ণু ও তাঁর মর্ত্যে অবতার গ্রহণের গল্প রয়েছে এই পুরাণে।
পুরাণে বংশবৃত্তান্ত লিপিবদ্ধ রাখার উপরেও গুরুত্ব আরোপ করা হয়েছে। বায়ু পুরাণ অনুসারে: "পুরাকালে ল দেবতা, ঋষি, গৌরবশালী রাজন্যবর্গের বংশবৃত্তান্ত ও মহামানবদের কিংবদন্তি লিপিবদ্ধ রাখার দায়িত্ব সূতের উপর অর্পিত হয়।" পৌরাণিক বংশবৃত্তান্ত অনুযায়ী মনু বৈবস্বত ভারত যুদ্ধের ৯৫ প্রজন্ম পূর্বে জীবিত ছিলেন।
পারগিটার (১৯২২) বলেছেন, "মূল পুরাণগুলো" ("original Purana") সম্ভবত বেদের সর্বশেষ লিখিত রূপের সমসাময়িক। এবং পারগিটার (১৯৭৯) মনে করেন, বায়ু পুরাণে যে যুগগুলো ৪৮০০, ৩৬০০, ২৪০০ ও ১২০০ বছরে বিভক্ত হয়েছে তার মধ্যে পৌরাণিক কৃত যুগ " সমাপ্তি রাম জমদগ্ন্যের দ্বারা হৈহয়দের ধ্বংসপ্রাপ্তিতে; ত্রেতা যুগের সূত্রপাত রাজা সগরের সময়কালে এবং সমাপ্তি রাম দাশরথি কর্তৃক রাক্ষস ধ্বংসে; দ্বাপর যুগের সূত্রপাত অযোধ্যা-প্রত্যাবর্তনে এবং সমাপ্তি ভারতযুদ্ধে।"
আরিয়ান রচিত ইন্ডিকায়, মেগাস্থিনিস থেকে উদ্ধৃতি দিয়ে বলা হয়েছে যে ভারতীয়রা শিব (ডায়োনিসাস) থেকে চন্দ্রগুপ্ত মৌর্য (সান্ড্রাকোটাস) পর্যন্ত "ছয় হাজার তেতাল্লিশ বছরে একশো তিপান্ন জন রাজা" গণনা করে। খ্রিস্টপূর্ব অষ্টম শতাব্দীতে রচিত বৃহদারণ্যক উপনিষদে (৪।৬) গুরু-পরম্পরায় ৫৭টি যোগসূত্রের কথা বলা হয়েছে। এর অর্থ গুরু-পরম্পরা তারও ১৪০০ বছর আগে থেকে প্রচলিত ছিল। যদিও এই তালিকার যথার্থতা নিয়ে মতদ্বৈধ রয়েছে। কহ্লন রচিত রাজতরঙ্গিনী গ্রন্থে বর্ণিত রাজাবলিতে খ্রিস্টপূর্ব ঊনবিংশ শতাব্দী পর্যন্ত রাজাদের তালিকা পাওয়া যায়।
পুরাণের লক্ষণ
মৎস্য, বরাহ পুরাণ অনুসারে, পুরাণের মূল বিষয় পাঁচটি: সর্গ, প্রতিসর্গ, বংশ, মন্বন্তর, বংশানুচরিত। এগুলো পঞ্চলক্ষণ নামে পরিচিত। কোনো কোনো পণ্ডিতের মতে পঞ্চলক্ষণ নামে পরিচিত এই বিশেষ লক্ষণগুলো অন্যান্য ধর্মগ্রন্থেও দৃষ্ট হয়। কিন্তু শ্রীমদ্ভাগবত অনুসারে পুরাণের মূল বিষয় দশটি। যথা:-
সর্গ – ব্রহ্মাণ্ডের সৃষ্টিকাহীনি
ঋগ্বেদে বিশ্বজগত সৃষ্টি সম্পর্কে বহু তত্ত্ব উপস্থাপন করা হয়েছে। ঋগ্বেদের পুরুষসূক্ত অনুযায়ী, সৃষ্টির প্রকাশ হয়েছিল হিরণ্যগর্ভ নামক এক মহাজাগতিক অণ্ড তথা ডিম থেকে। এ সূক্তে বর্ণনা করা হয়েছে, পুরুষের বিরাট নামক বিশ্বরূপ হল সৃষ্টির উৎস। বিরাটের মধ্যে সর্বব্যাপী জ্ঞানের আবির্ভাব ঘটে এবং বিরাট থেকে বৈচিত্র্যের সৃষ্টি হয়। শেষের দিকের শ্লোকগুলোতে বলা হয়েছে, পুরুষ নিজেকে আহুতি দিয়ে পক্ষী, বন্য ও গবাদি পশু, তিন বেদ, মন্ত্রের ছন্দ সৃষ্টি করেন। তার মুখ, বাহু, জঙ্ঘা ও পা থেকে চার বর্ণের জন্ম হয়। পুরুষের মন থেকে চন্দ্র ও চোখ থেকে সূর্যের জন্ম হয়। তার মুখ ও নিঃশ্বাস থেকে ইন্দ্র ও অগ্নির জন্ম হয়। তার নাভি থেকে আকাশ, মাথা থেকে স্বর্গ, পা থেকে পৃথিবী ও কান থেকে অন্তরীক্ষের জন্ম হয়। এই সৃষ্টিকর্মের মাধ্যমে মানুষ, জাগতিক ও মহাজাগতিক সকল সত্ত্বার মধ্যে একত্ব স্থাপিত হয়। কারণ, সবই সেই একক সত্ত্বা পুরুষের অংশসম্ভূত। পুরুষসূক্তে আরো বলা হয়েছে, পুরুষের কৃত যজ্ঞের মাধ্যমে এবং যজ্ঞ থেকে জগৎ সৃষ্টি হয়েছে। এই আদি যজ্ঞ থেকেই যাবতীয় সৃষ্টি রূপ ধারণ করেছে। সপ্তদশ শ্লোকে বলা হয়েছে যে, এই আদি যজ্ঞ থেকেই যজ্ঞের ধারণার উৎপত্তি হয়েছে। শেষ শ্লোকগুলোতে সকল সৃষ্টির আদিশক্তি রূপে যজ্ঞের গৌরব ঘোষিত হয়েছে। নাসদীয় সূক্তও বিশ্বতত্ত্ব ও ব্রহ্মাণ্ডের উৎপত্তির ধারণার সঙ্গে জড়িত। বিশ্বসৃষ্টির বিষয়ে সূক্তটি ভারতীয় ও পাশ্চাত্য দার্শনিক মহলে প্রসিদ্ধ। ঋগ্বেদেের নাসদীয় সূক্তে সৃষ্টিতত্ত্ব সুন্দরভাবে বর্ণনা করা হয়েছে।   বিভিন্ন পুরাণেও বিশ্বজগত ও মানব সৃষ্টি সম্পর্কে বিভিন্ন বর্ণনার পাশাপাশি অসংখ্য মহাবিশ্বের ধারণা উল্লেখ করা হয়েছে।       এছাড়াও শতপথ ব্রাহ্মণে, মনুসংহিতায়, ঐতয়ের উপনিষদে, সাংখ্য-দর্শনেও বিশ্বজগত ও মানব সৃষ্টি সম্পর্কে বিভিন্ন বর্ণনা রয়েছে।
প্রতিসর্গ – পরবর্তীকালের (মুখ্যত প্রলয় পরবর্তী) সৃষ্টিকাহিনি
হিন্দুধর্মে চোদ্দটি লোক বা জগতের কথা বলা হয়েছে – ৭টি ঊর্ধ্বলোক এবং ৭টি নিম্নলোক (পৃথিবী রয়েছে ঊর্ধ্বলোকগুলোর সবচেয়ে নিচে)। ঊর্ধ্বলোকগুলো হল – ভূ (ভূমি), ভূবঃ (বায়ু), স্ব (স্বর্গ), মহঃ, জন, তপ ও সত্য। সত্যলোকে ব্রহ্মার বাস, মহঃ লোকে ঋষিগণের বাস এবং স্বর্গে বাস দেবতাদের। নিম্নলোকগুলো হল – অতল, বিতল, সুতল, রসাতল, তলাতল, মহাতল ও পাতাল ।
প্রতিটি লোকই হল (পৃথিবী বাদে) মৃত্যুর পর আত্মার অস্থায়ী বাসস্থান। পৃথিবীতে জীবের মৃত্যুর পর ধর্মরাজ যম জীবের সমস্ত পাপ-পুণ্যের বিচার করে তাকে ঊর্ধ্ব কিংবা নিম্নলোকে পাঠান। ধর্মের কিছু শাখায় বলা আছে, পাপ ও পুণ্য পরস্পরকে প্রশমিত করতে পারে, তাই পরবর্তী জন্ম স্বর্গ বা পাতালে হতেই পারে। আবার কোথাও বলা হয়েছে, পাপ ও পুণ্য একে অপরকে প্রভাবিত করতে পারে না। এই ক্ষেত্রে আত্মা উপযুক্ত লোকটিতে জন্ম নেয়। তারপর ওই লোকে আত্মার জীবনকাল শেষ হলে তা পুনরায় পৃথিবীতে ফিরে আসে (পৃথিবীর কোনো এক জীব রূপে জন্ম নেয়)। বলা হয়, একমাত্র পৃথিবীতে মানুষ হিসেবে জন্মগ্রহণ করলেই আত্মার মোক্ষলাভ বা পরমধামে যাত্রা হতে পারে, যে স্থান জন্ম-মৃত্যুর চক্র থেকে মুক্ত, যেখানে রয়েছে স্বর্গীয় পরমানন্দ।
মন্বন্তর – মানবজাতির সৃষ্টি ও প্রথম সৃষ্ট মানবজাতির কাহিনি
হিন্দু ধর্মগ্রন্থ অনুযায়ী, মহাজগৎ অনন্তকাল ধরে সময়চক্রে গতিশীল। এই চক্রের প্রারম্ভিক বিভাগটি হল কল্প বা "ব্রহ্মার এক দিন", যা ৪৩২ কোটি বছরের সমান। ব্রহ্মার এক রাতের পরিসরও একই। এমন ৩৬০ ব্রাহ্ম দিন-রাত বা অহোরাত্র মিলে তৈরী হয় এক ব্রাহ্ম বৎসর যার পরিমাণ ৩,১১০,৪০ কোটি মানব বছর বা সৌর বছর, যেখানে ব্রহ্মার জীবনকাল ১০০ ব্রাহ্ম-বৎসর,  একে  এক পরযুগ  বলা হয়। অর্থাৎ সর্ববৃহৎ সময়চক্রটি ৩১,১০৪,০০০ কোটি মানব বছর বা সৌর বছরের সমান। এই সময়কাল অতিবাহিত হলে গোটা ব্রহ্মাণ্ড পরমাত্মা বা পরমব্রহ্মে বিলীন হয়, যতক্ষণ না নতুন সৃষ্টির উদ্ভব ঘটে। প্রতি ব্রাহ্ম দিনে ব্রহ্মা মহাজগৎ সৃষ্টি করেন এবং ব্রাহ্ম রাত্রে এটিকে ধ্বংস করেন। প্রতি ব্রাহ্ম রাতে নিদ্রিত ব্রহ্মার শরীরে সমাহিত হয় ব্রহ্মাণ্ড। প্রতিটি কল্প ১৪ উপকল্প বা মন্বন্তর (মনু+অন্তর) এবং এক সত্য যুগ পরিমাণ সময়ে বিভক্ত, যার প্রতিটির পরিসর ৩০,৮৪,৪৮,০০০ বছর। দুটি মন্বন্তরের মাঝে এক বিরাট শূন্যস্থান থাকে। এই সময় বিশ্বে পুনর্জন্ম হয় এবং এক নতুন মনুর উদ্ভব হয়, যিনি মনুষ্যজাতির জনক ও রক্ষক। বর্তমানে আমরা এই কল্পের সপ্তম মন্বন্তরে রয়েছি, বর্তমান মনুর নাম বৈবস্বত মনু। প্রত্যেকটি মন্বন্তর আবার ৭১ মহাযুগ বা চতুর্যুগ এবং এক সত্য যুগ সমন্বিত। ১০০০ মহাযুগে এক কল্প। প্রতিটি মহাযুগ ৪ যুগ নিয়ে গঠিত–সত্য, ত্রেতা, দ্বাপর ও কলি। এদের সময়কাল যথাক্রমে ৪৮০০, ৩৬০০, ২৪০০ ও ১২০০ দৈব বৎসর।
দেবী
দেবী হলেন দেবতারও আরাধ্য ঈশ্বরের রূপ যা স্ত্রীরুপে কল্পিত। নির্গুণ ব্রহ্মের চালিকা শক্তি ক দেবীরুপে ভাবা হয়। বস্তুত ব্রহ্ম ও শক্তি এক ও অভেদ।
অন্যান্য দেবদেবী
হিন্দু ধর্মে বিষ্ণু, শিব ও দুর্গা ছাড়াও অন্যান্য অনেক দেবতাও পূজিত হন। বলা হয়, হিন্দু ধর্মে তেত্রিশ রকমের দেবতা রয়েছেন। ব্রহ্মার গুরুত্ব প্রতিষ্ঠিত হয় পরবর্তী বৈদিক যুগের আরণ্যক ও উপনিষদে। বেদে তিনিই ছিলেন প্রজাপতি, পরে তাকেই সৃষ্টিকর্তা ব্রহ্মায় রূপান্তরিত করা হয়। তাঁর সমস্ত সৃষ্টিই বারংবার পুনরাবৃত্ত হয় বলে বিশ্বাস। ব্রহ্মাণ্ডের চিরন্তন সত্তার মূল আধার হলেন বিষ্ণু, শিব অথবা শক্তি, কিন্তু ব্রহ্মা তার স্রষ্টা মাত্র (অথবা পুনঃস্রষ্টা)।
ঋগ্বেদের ৩৩ জন দেবতার নামোল্লেখ রয়েছে, যাঁদেরকে ‘ত্রিদশ’ (তেত্রিশ) বলা হয়। তাঁরা হলেন দ্বাদশ (১২) আদিত্য, অষ্ট (৮) বসু, একাদশ (১১) রুদ্র এবং অশ্বিনীদ্বয় (২)। দেবতাদের রাজা ‘ইন্দ্র’-কে শক্র বলা হয়, তিনি এই ৩৩ দেবতার সর্বপ্রথম জন। তাঁর পরেই রয়েছেন অগ্নি। এই দুই দেবভ্রাতার জোড়কে সাধারণত ইন্দ্র-অগ্নি, মিত্র-বরুণ ও সোম-রুদ্র বলা হয়।
দেবীদের মধ্যে, বিষ্ণুর স্ত্রী লক্ষ্মী, সম্পদ ও সৌভাগ্যের দেবী। ব্রহ্মার স্ত্রী সরস্বতী হলেন বিদ্যা, কলা ও সংগীতের দেবী।
জীবজন্তু
এসব দেবদেবী ছাড়াও হিন্দু ধর্মে অসংখ্য অলৌকিক জীবজন্তুর কথা বলা হয়েছে, যারা পৃথিবীতেই বাস করে। ‘নাগ’-রা হল অর্ধেক মানুষ আর অর্ধেক সাপ, যারা প্রচুর ধনসম্পদের রক্ষক হিসেবে পাতালের ভোগবতী নগরে বাস করে। ‘যক্ষ’-রা হল এক ধরনের বামন আকৃতির জীব, যারা গ্রামের মানুষের পুজো পায় (কুবের একজন যক্ষ)। ‘গন্ধর্ব’ হল ইন্দ্রের সমস্ত সুদৃশ পুরুষ দাস এবং স্বর্গের গায়ক ও বাদক। এদের সহযোগীরা হল ‘কিন্নর’, এরা অর্ধেক মানুষ ও অর্ধেক ঘোড়া (গ্রিক পুরাণের ‘সেন্টর’দের সাথে মিল রয়েছে)। গন্ধর্বদের স্ত্রী সহকারীরা হল গান্ধর্বী। ‘অপ্সরা’ সমুদ্র মন্থন থেকে জাত। তারা চিরযৌবনা ও চিরকুমারী।। তারা অপরূপ সুন্দরী, লাস্যময়ী ও স্বাধীন, প্রধানত এরা ঘর তপস্যারত ঋষিদের ধ্যান ভঙ্গ করার জন্য বিখ্যাত। এছাড়াও ‘বিদ্যাধর’ নামে কিছু জীবের কথা রয়েছে, যারা স্বর্গের উড়ন্ত জাদুকর, এরা হিমালয় ও বিন্ধ্যের রহস্যময় নগরে বাস করে।
বৈদিক স্তোত্রের স্রষ্টা ও প্রাচীন কালের মহান প্রাজ্ঞ ব্যক্তিরা হলেন ঋষি। এই দলের প্রধানের হলেন ‘সপ্তর্ষি’ বা সাতজন ঋষি, যাঁরা সপ্তর্ষিমণ্ডলের সাতটি তারা দ্বারা চিহ্নিত। এঁদের নাম – মরীচি, অত্রি, অঙ্গিরা, পুলস্ত্য, পুলহ, ক্রতু ও বশিষ্ঠ। অন্যান্য ঋষিরা হলেন ‘কশ্যপ’ ও ‘দক্ষ’, যাঁরা দেবতা ও মানুষের মিলনে জাত, ‘নারদ’, যিনি বীণার আবিষ্কর্তা এবং অন্যতম বৈষ্ণব (বিষ্ণুর ভক্ত), ‘বৃহস্পতি’ ও ‘শুক্র’, যাঁরা যথাক্রমে দেবতা আর অসুরদের গুরু, ‘অগস্ত্য’, যিনি দক্ষিণ ভারতে বৈদিক ধর্ম ও সংস্কৃতির প্রচার করেন। ‘পিতৃ’-রা হলেন পিতা বা পূর্বপুরুষের আত্মা, মৃত ব্যক্তিদের তর্পণের সাথে এরাই জড়িত।
অসুরেরা হল দুর্বৃত্ত বা অশুভ শক্তির অধিকারী জীব, যারা সর্বদাই ক্ষমতার লোভে দেবতাদের সাথে যুদ্ধ করতে চায়, এরা কোনো কোনো সময় আলোড়ন তৈরী করলেও কক্ষনো জয়ী হয় না (অসুর কথার অর্থ ‘দেবতা নয় যে’)। অসুরদের মধ্যে রয়েছে কশ্যপ ঋষির স্ত্রী দিতির পুত্রগণ ‘দৈত্য’ আর দনুর পুত্রগণ ‘দানব’। অসুরদের নানা গোষ্ঠীও রয়েছে, যেমন – কালকেয় ও নিবাতকবচ। এদের কয়েকজন উল্লেখযোগ্য নেতারা হলেন – বৃত্র, হিরণ্যকশিপু, বলি ইত্যাদি। এই অসুরেরা বেশিরভাগই বিষ্ণু অথবা ইন্দ্রের হাতে নিহত হয়। ‘রাক্ষস’রা হল পুলস্ত্যের পুত্র, এদের প্রধান নায়ক হল রাবণ, যাকে বিষ্ণুর অবতার রাম বধ করেন। এছাড়াও আরও কিছু জীব রয়েছে, যেমন ‘পিশাচ’, যারা বিধ্বংসী যুদ্ধক্ষেত্রে ও শ্মশানে হানা দেয়। ‘ভূত’ ও ‘প্রেত’ হল নগ্ন অতৃপ্ত আত্মা, যাদের মর্মান্তিক মৃত্যু হয়েছে, কিন্তু মৃত্যুর পর আত্মার শান্তি বা শ্রাদ্ধ হয়নি।
দেবাসুর সংগ্রাম
ত্রিভুবনের অধিকার নিয়ে দেবতা ও অসুরদের মধ্যে বারোটি বিধ্বংসী যুদ্ধ সংঘটিত হয়, যথা – বরাহ, নৃসিংহ, তারকবধ, অন্ধকবধ, ত্রিপুর, সমুদ্র মন্থন, বামন, ধ্বজাপাত, আদিবক, কোলাহল, বৃত্রসংহার ও হলাহল। প্রথম যুদ্ধে বরাহ কারণ-সমুদ্রে হিরণ্যাক্ষকে বধ করে তার পাপ নিবারণ করেন। দ্বিতীয় যুদ্ধে নৃসিংহ হিরণ্যকশিপু নামে দৈত্যকে বধ করেন। তৃতীয় যুদ্ধে কার্তিক বজ্রাঙ্গের পুত্র তারকাসুরকে বধ করেন। হিরণ্যাক্ষের পালিত পুত্র অন্ধককে চতুর্থ যুদ্ধে হত্যা করেন বিষ্ণু। পঞ্চম যুদ্ধে তারকাসুরের তিন পুত্রকে দেবতারা হারাতে ব্যর্থ হলে শিব তাদের হত্যা করেন। সমুদ্র মন্থনে ইন্দ্র মহাবলিকে পরাস্ত করেন। বামন অবতারে বিষ্ণু ত্রিভুবনকে অধিকারে নিয়ে মহাবলিকে পাতালে বন্দি করেন। অষ্টম যুদ্ধে ইন্দ্র নিজে বিপ্রচিত্ত ও মায়ার দ্বারা অদৃশ্য তার অনুগামীদের বধ করেন। নবম যুদ্ধে ইক্ষ্বাকুর প্রপৌত্র কাকুষ্ঠের সহায়তায় ইন্দ্র আদিবককে বোধ করেন। কোলাহল যুদ্ধে শুক্রাচার্যের দুই অসুরপুত্রকে বোধ করেন শিব। একাদশ যুদ্ধে বিষ্ণুর মন্ত্রণায় ইন্দ্র দানবরাজ বৃত্রকে হত্যা করেন। দ্বাদশ যুদ্ধে অসুরদের হারাতে ইন্দ্রকে সাহায্য করেন নহুষের ভাই রাজি।
অস্ত্রশস্ত্র
হিন্দু পুরাণে তথা প্রাচীন গ্রন্থগুলোতে কিছু অতিপ্রাকৃত অস্ত্রশস্ত্রের কথা বলা হয়েছে, যেগুলোর এক-একটা এক বিশেষ দেবতা (যেমন ইন্দ্রের বজ্র) অথবা বিশেষ নায়কেরা ব্যবহার করতেন। এই অস্ত্রগুলো মানুষের ব্যবহৃত সাধারণ অস্ত্রশস্ত্র থেকে (তরোয়াল, গদা, ঢাল, তির, ধনুক, ছুরি, বর্শা ইত্যাদি) থেকে অনেকটাই আলাদা। অনেকক্ষেত্রেই দেখা যায়, মানুষ কিংবা রাক্ষসেরা তাদের তপস্যাফল হিসেবে দেবতা নয়তো ঋষিদের কাছ থেকে দিব্যাস্ত্রগুলো উপহার পেয়েছে।
হিন্দুধর্মে দেবতাদের অনেক ধরনের অস্ত্র ব্যবহার করতে দেখা যায়, যেমন – আগ্নেয়াস্ত্র, ব্রহ্মাস্ত্র, গরুড়াস্ত্র, কৌমদকী, নারায়ণাস্ত্র, পশুপতাস্ত্র, শিবধনু, সুদর্শন চক্র, ত্রিশূল, বৈষ্ণবাস্ত্র, বরুণাস্ত্র ও বায়বাস্ত্র।
যদিও এদের কিছু অস্ত্রকে বর্ণনা অনুযায়ী সাধারণ অস্ত্রের সাথে তুলনা করা যায়, (যেমন – শিবধনু হল একটি ধনুক, সুদর্শন চক্র হল একটি চাকতি আর ত্রিশূল হল বর্শাজাতীয় কিছু), আবার কিছু অস্ত্র আছে, যা সম্পূর্ণ অলৌকিক ও দিব্য – ব্রহ্মাস্ত্র ও আগ্নেয়াস্ত্র। (সংস্কৃতে ‘অস্ত্র’ বলতে সেসব হাতিয়ারকে বোঝানো হয়, যা শত্রুর দিকে ছুঁড়ে দেওয়া হয়, কিন্তু ‘শস্ত্র’জাতীয় হাতিয়ারগুলো ছোঁড়া হয় না।) আরও কিছু অস্ত্রের কথা আছে, যেগুলোকে ব্যবহার করতে বিরাট জ্ঞানের দরকার হয়, লক্ষণীয়, এই দিব্যাস্ত্র-গুলোকে শিল্পকলা, সাহিত্য এমনকি চলচ্চিত্রেও ধনুকে জুড়ে দেওয়ার দৈব তির হিসেবে দেখানো হয়।
কিছু অস্ত্রের নাম এদের ক্রিয়াপদ্ধতির সাথে জড়িত, অথবা নামটি প্রকৃতির কোনো শক্তির সাথে সম্পর্কিত। মহাভারতে আছে, যখন নাগাস্ত্র (নাগ মানে সাপ) ছোঁড়া হয়েছিল, তখন আকাশ থেকে অসংখ্য সাপ নেমে এসে শত্রুকে আষ্টেপৃষ্ঠে বেঁধে ফেলেছিল। একইভাবে আগ্নেয়াস্ত্র শত্রুকে আগুনে পুড়িয়ে দিতে ব্যবহৃত হয়, আবার বরুণাস্ত্র কাজে লাগে আগুন নেভাতে আর বন্যা আনতে। ব্রহ্মাস্ত্রের মতো কিছু অস্ত্র বিশেষ ব্যক্তি বা বস্তুকে উদ্দেশ্য করে ছোঁড়া যায়।
ইক্ষ্বাকু বংশ
থাম্ব|ইক্ষ্বাকুবংশীয় রাজাদের কাহিনী [ [[মহাবলীপুরম থেকে প্রাপ্ত] ]]
বৈবস্বত মনুর পুত্র ইক্ষ্বাকুর বংশকে ইক্ষাকু'র নামে ইক্ষ্বাকু বংশ বলা হয়। বৈবস্বাত মনুর পিতা বিবস্বান সূর্যের নামে একে সূর্যবংশ-ও বলা হয়। ব্রহ্মার পুত্র মরীচি। মরীচি-র পুত্র কশ্যপ। কশ্যপের পুত্র বিবস্বান সূর্য, বিবস্বানের পুত্র শ্রাদ্ধদেব বৈবস্বাত মনু। বৈবস্বাত সপ্তম মনু। এই মন্বন্তরে সাতজন সপ্তর্ষি। যথাঃ- অত্রি, বশিষ্ঠ, কশ্যপ, গৌতম, ভরদ্বাজ, বিশ্বমিত্র ও জমদগ্নি। বৈবস্বত মনু সুদীর্ঘকাল পুত্রহীন ছিলেন।অবশেষে অপত্যলাভের জন্য যুগল দেবতা মিত্র-বরুণের উদ্দেশ্যে বিশাল যজ্ঞ করেন,এই যজ্ঞের পুরোহিত ছিলেন মহর্ষি বশিষ্ঠ।অতঃপর ভগবান শ্রীহরির আশির্বাদে এবং অবশ্যই যজ্ঞের ফলে বৈবস্বাত মনুর দশজন বিখ্যাত পুত্রের জন্ম হয়।তার মধ্যে জ্যেষ্ঠ হলেন ইক্ষ্বাকু। বৈবস্বত মনুর পুত্র ইক্ষ্বাকু্ই সর্বপ্রথম অযোধ্যায় রাজধানী স্থাপন করেন। রামায়ণের কিষ্কিন্ধ্যাকাণ্ডে ইক্ষ্বাকুকে সম্পূর্ণ পৃথিবীর একচ্ছত্র অধিপতি বলা হয়েছে।
মহাপ্লাবন
শতপথ ব্রাহ্মণের মতো কিছু হিন্দু গ্রন্থে ‘মহাপ্লাবন’-এর কথা বলা আছে। অন্যান্য অনেক ধর্ম ও সংস্কৃতিতে বর্ণিত মহাপ্লাবনের সাথে হিন্দু মহাপ্লাবনের যথেষ্ট মিল রয়েছে। ভগবান বিষ্ণু একটি মাছের রূপ (মৎস্য অবতার) ধারণ করে মনুকে আসন্ন বিধ্বংসী মহাপ্লাবনের কথা জানান এবং তাকে রক্ষা করেন। এই ভাবে তিনি ধার্মিক মনু এবং সমস্ত পশুপাখি-গাছপালাকে বাঁচিয়ে পাপপূর্ণ পৃথিবীকে ভয়ানক বন্যা ও জলোচ্ছ্বাসে বিনষ্ট করেন ও নতুন যুগের সূচনা করেন। এই মহাপ্লাবনের পরই ‘মনুস্মৃতি’ লেখা হয় বলে বিশ্বাস।
ভারতবর্ষ
দুষ্মন্ত ও শকুন্তলার পুত্র ভরত প্রথমবার সারা বিশ্ব জয় করেন এবং তাঁর নাম অনুসারে ঐক্যবদ্ধ বিজিত ভূমির নাম রাখা হয় ‘ভারতবর্ষ’। তাঁর বংশের নাম হয় চন্দ্রবংশ। এই বংশেই মহাভারতের পাণ্ডব ও কৌরবরা জন্মগ্রহণ করেছিলেন।
পুরাণসমূহের শ্রেণীবিভাগ
পুরাণসমূহ প্রধানত দুইভাগে ভাগ হয়েছে - মহাপুরাণ ও উপপুরাণ। পুরাণ মতে, ব্যাসদেব দশহাজার শ্লোকযুক্ত পুরাণের রচনা করেন। কিন্তু দেখা যায় অষ্টাদশ মহাপুরাণে চারলক্ষ আটশ শ্লোক নির্ণয় করা হয়েছে। তবে প্রকৃত সংখ্যাটি নির্ণয় করা দুরূহ।
মহাপুরাণ
পুরাণ নামাঙ্কিত সাহিত্যধারায় সর্বাধিক গুরুত্বপূর্ণ গ্রন্থ মহাপুরাণ (সংস্কৃত: महापूराण, s)। পুরাণ অনুযায়ী মহাপুরাণের সংখ্যা আঠারো এবং এগুলো ছয়টি করে পুরাণযুক্ত তিনটি পৃথক শ্রেণিতে বিন্যস্ত। ত্রিমূর্তির বিচারে নিম্নলিখিত তিন শ্রেণিতে পুরাণগুলোকে অন্তর্ভুক্ত করা হয়ে থাকে। আবার পদ্ম পুরাণ অনুসারে সত্ত্বগুণ, রজোগুণ ও তমোগুণ – এই ত্রিগুণের আলোকে পুরাণ তিনপ্রকার হয়ে থাকে। যদিও অষ্টাদশ পুরাণ ও শ্রেণিবিভাগ নিয়ে দ্বিমত রয়েছে।
উপপুরাণ
উপপুরাণ অপেক্ষাকৃত কম গুরুত্বপূর্ণ অথবা আনুষঙ্গিক ধর্মগ্রন্থ। কোনো কোনো মতে উপপুরাণ আঠারোটি। কিন্তু মহাপুরাণের সংখ্যার মতোই এই সংখ্যা নিয়েও দ্বিমত রয়েছে। কয়েকটি উপপুরাণ সমালোচনার সহিত সম্পাদিত হয়েছে।
উপপুরাণের তালিকা:
গণেশ ও মুদগল পুরাণ গণেশের মহিমাবাচক। দেবীভাগবত পুরাণ দেবী দুর্গার মাহাত্ম্য কীর্তন করে। মার্কণ্ডেয় পুরাণের দেবীমাহাত্ম্যম্ অংশের সঙ্গে এই পুরাণটিও শক্তি উপাসকদের মূল ধর্মগ্রন্থ বলে বিবেচিত হয়।
ভারতীয় উপমহাদেশে এইরূপ অনেক উপপুরাণের সন্ধান পাওয়া যায়। তার মধ্যে বিশেষ উল্লেখযোগ্য বঙ্গদেশ ও অসমে প্রচলিত সর্পদেবী মনসার মহিমাজ্ঞাপক পদ্মপুরাণ।
পৌরাণিক থিম এবং প্রকার
থাম্ব|অগ্নিপুরাণ-এর প্রবক্তা হিন্দু দেবতা [[অগ্নি (দেবতা)|অগ্নি, অজ্ঞাত শিল্পী, পুনে, ১৮০০-০৫।]]
বব সিম্পসন
রবার্ট ব্যাডেলি সিম্পসন, এও (Bob Simpson; জন্ম: ৩ ফেব্রুয়ারি, ১৯৩৬) নিউ সাউথ ওয়েলসের মারিকভিল এলাকায় জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও জাতীয় দলের অধিনায়ক ছিলেন তিনি।
ঘরোয়া ক্রিকেটে নিউ সাউথ ওয়েলস, ওয়েস্টার্ন অস্ট্রেলিয়া দলে খেলেছেন। ববি বা সিমো ডাক নামে পরিচিত বব সিম্পসন অস্ট্রেলিয়া দলের সফলতম কোচের মর্যাদা পেয়ে আসছেন। আত্মীয়তার দিক দিয়ে সাবেক অস্ট্রেলীয় টেস্ট ক্রিকেটার অ্যান্ড্রু হিলডিচ সম্পর্কে তার জামাতা হন।
খেলোয়াড়ী জীবন
ডানহাতি ব্যাটসম্যান হিসেবে অস্ট্রেলিয়া দলে খেলেছেন সিম্পসন। পাশাপাশি অনিয়মিতভাবে লেগ স্পিন বোলিং করতেন। ১৯৫৭-৫৮ দক্ষিণ আফ্রিকা সফরে টেস্ট দলে অন্তর্ভুক্ত হন সিম্পসন। তরুণ ও নবীন অস্ট্রেলিয়া দলকে সর্বাপেক্ষা দূর্বল দল হিসেবে চিহ্নিত করা হয়। টেস্টের পূর্বে প্রস্তুতিমূলক খেলায় সিম্পসন ধারাবাহিকতা বজায় রাখেন। ট্রান্সভালের বিপক্ষে ১০৩ ও ইস্টার্ন প্রভিন্সের বিপক্ষে অপরাজিত ৫৩* করেন। সাত খেলায় তিনি ৬০.৬৬ গড়ে ৩০৪ রান সংগ্রহ করেন।
জোহেন্সবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তার টেস্ট অভিষেক ঘটে। হিউ টেফিল্ডের বলে লেগ বিফোর উইকেটে শিকার হবার পূর্ব পর্যন্ত ৬০ রান করেন। দ্বিতীয় ইনিংসে অপরাজিত ২৩* করেন ও তিন ক্যাচ পান। কিন্তু পরবর্তী চার টেস্টে তিনি মাত্র ৫৩ রান যোগ করতে সক্ষম হন। তিনি সর্বমোট ২২.৬৭ গড়ে ১৩৬ রান পান। কিন্তু তার ক্যাচের বিষয়ে ব্যতিক্রমধর্মী ফলাফল প্রদর্শন করেন ও ১৩ ক্যাচ নিয়ে দলে ভূমিকা রাখেন। সর্বমোট ১৬ খেলায় ২৬ ক্যাচ পান তিনি। পরবর্তীতে সহঃ অধিনায়ক নীল হার্ভের পরামর্শক্রমে ব্যাটিংয়ের ধরন পাল্টিয়ে বেশ সফলকাম হন তিনি।
১৯৬৪ সালে অ্যাশেজ সিরিজ খেলার জন্যে অস্ট্রেলিয়া দলের সাথে ইংল্যান্ড গমন করেন। ২৩ জুলাই, ১৯৬৪ তারিখে ম্যানচেস্টারের ওল্ড ট্রাফোর্ডে টেস্ট ক্রিকেটে স্বাগতিক ইংল্যান্ডের বিপক্ষে প্রথম ইনিংসে অস্ট্রেলীয় অধিনায়ক হিসেবে বব সিম্পসন ৩১১ রানের মনোরম ইনিংসের কল্যাণে সফরকারীরা পাহাড়সম ৬৫৬/৮ তুলে। অবশ্য ইংরেজ দলও ৬০০ রানের কোটা স্পর্শ করতে পেরেছিল। উভয় দলই তাদের প্রথম ইনিংসে ছয় শতাধিক রান সংগ্রহ করলে খেলাটি ড্রয়ের দিকে গড়ায়।
খেলোয়াড়ী জীবন থেকে অবসর গ্রহণের দশ বছর পর ৪১ বছর বয়সে বিশ্ব সিরিজ ক্রিকেট চলাকালীন অস্ট্রেলিয়া দলের অধিনায়কত্ব করে ব্যাপক সাড়া ফেলেন।
কোচ
১৯৮৬ সালে অস্ট্রেলিয়া দলের কোচের জন্য মনোনীত হন। জুলাই, ১৯৯৬ সালে জিওফ মার্শ দায়িত্ব নেয়ার পূর্ব পর্যন্ত এ পদে আসীন ছিলেন। ধারাবাহিকভাবে টেস্ট সিরিজ পরাজিত অস্ট্রেলিয়া দল সিম্পসনের সুযোগ্য নির্দেশনায় প্রতিদ্বন্দ্বিতায় ফিরে আসে ও বিশ্ব ক্রিকেটে শক্তিশালী দলে রূপান্তরিত হয়। তন্মধ্যে ১৯৮৭ সালের ক্রিকেট বিশ্বকাপে শিরোপা লাভ অন্যতম। ১৯৮৯ সালে ইংল্যান্ডে অ্যাশেজ জয় করে। পূর্বতন একচ্ছত্র প্রাধান্যবিস্তারকারী ওয়েস্ট ইন্ডিজ দলকে ১৯৯৫ সালে তাদের মাঠেই প্রভাববিস্তার করে অস্ট্রেলিয়া দল। এছাড়াও ইংল্যান্ডের কাউন্টি ক্রিকেটে লিচেস্টারশায়ার ও ল্যাঙ্কাশায়ার দলের কোচের দায়িত্ব পান।
সম্মাননা
১৯৭৮ সালে মেম্বার অব দি অর্ডার অব অস্ট্রেলিয়া এবং ২০০৭ সালে অফিসার অব দি অর্ডার উপাধিতে ভূষিত হন। ২০০০ সালে অস্ট্রেলীয় স্পোর্টস মেডেল এবং ২০০১ সালে শতবার্ষিকী পদক লাভ করেন।
অর্জনসমূহ
একমাত্র ব্যক্তি হিসেবে বব সিম্পসন ক্রিকেটের ইতিহাসের টাই হওয়া উভয় টেস্টের সাথে সম্পৃক্ত ছিলেন। প্রথমটিতে খেলোয়াড় হিসেবে ও পরেরটিতে অস্ট্রেলিয়া দলের কোচ হিসেবে অংশগ্রহণ ছিল তার।
শ্রীলঙ্কার সময়
থাম্ব|শ্রীলঙ্কার সময় শ্রীলঙ্কার সময় ৪ এপ্রিল, ২০০৬ থেকে সরকারিভাবে শ্রীলঙ্কা প্রমাণ সময় (SLST, ইউটিসি+০৫:৩০) প্রতিনিধিত্ব করে।
ইন্টারনেট টাইমজোন ডাটাবেস
ইন্টারনেট টাইমজোন ডাটাবেসে শ্রীলঙ্কার একটি অঞ্চল আছে, এশিয়া/কলম্বো নামে।
বোতলাগাড়ী ইউনিয়ন
বোতলাগাড়ী ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন। এটি ৬৯.৮৮ কিমি২ (২৬.৯৮ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৫০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।
২০১১ কমনওয়েলথ যুব গেমসে বাংলাদেশ
২০১১ সালের ৭ হতে ১৩ সেপ্টেম্বর পর্যন্ত আইল অব ম্যানে অনুষ্ঠিত ২০১১ কমনওয়েলথ যুব গেমসে বাংলাদেশ অংশগ্রহণ করে; যা দাপ্তরিকভাবে ৪র্থ কমনওয়েলথ যুব গেমস নামে পরিচিত। কমনওয়েলথ যুব গেমসে এটি ছিলো বাংলাদেশের দ্বিতীয়বারের মতো অংশগ্রহণ। বাংলাদেশ অলিম্পিক অ্যাসোসিয়েশনের মাধ্যমে দেশটি এই প্রতিযোগিতায় অংশ নেয়, যারা কমনওয়েলথ গেমস এবং কমনওয়েলথ যুব গেমসে দেশের হয়ে প্রতিযোগী ও প্রতিনিধি প্রেরণ করে থাকে।
বাংলাদেশ দলে ছিলেন চারজন কর্মকর্তা ও চারজন প্রতিযোগী। দুইজন পুরুষ ও দুজন মহিলা ক্রীড়াবিদ নিয়ে গঠিত বাংলাদেশ দল অ্যাথলেটিক্স, মুষ্টিযুদ্ধ এবং সাঁতার - এই তিনটি ভিন্ন ক্রীড়ায় অংশ নেয় (পূর্ববর্তী গেমসে বাংলাদেশ দলে ছিলেন দশজন পুরুষ ক্রীড়াবিদ)। এতে বাংলাদেশ দল কোন পদক জয়ে ব্যর্থ হয়। পাপিয়া রানী সরকার মহিলাদের ১০০ মি. দৌড়ে সেমিফাইনালে পর্যায়ে ষষ্ঠ হন; ব্যান্টমওয়েট মুষ্টিযোদ্ধা রিয়াদ হোসেন একটি 'বাই' পেয়ে কোয়ার্টার ফাইনালে উঠলেও জাম্বিয়ার প্রতিযোগী ওবেদি মুতাপার কাছে পরাজিত হন। অপরদিকে, সাঁতারের বাছাই পর্বে সোনিয়া আক্তার ৫০ মি. বাটারফ্লাইয়ে ১৯ তম ও ৫০ মি. ব্যাকস্ট্রোকে ২২ তম স্থান এবং অনিক ইসলাম ১০০ মি. বাটারফ্লাইয়ে ১৪ তম ও ৫০ মি. বাটারফ্লাইয়ে ১২ তম স্থান লাভ করেন।
পটভূমি
বাংলাদেশ ১৯৭২ কমনওয়েলথ অব নেশনস-এ যোগ দেয় এবং ১৯৯০ সালে নিউজিল্যান্ডের অকল্যান্ডে অনুষ্ঠিত কমনওয়েলথ গেমসে প্রথম অংশগ্রহণ করে। বাংলাদেশের জাতীয় অলিম্পিক কমিটি 'বাংলাদেশ অলিম্পিক অ্যাসোসিয়েশন' কমনওয়েলথ গেমস এবং কমনওয়েলথ যুব গেমসে দেশের অংশগ্রহণ করার দায়িত্ব পালন করে থাকে। ২০০০ সালে এডিনবরায় অনুষ্ঠিত ১ম ২০০০-এর কমনওয়েলথ যুব গেমস এবং ২০০৪ সালে বেনডিগোতে অনুষ্ঠিত ২য় কমনওয়েলথ যুব গেমসে বাংলাদেশ অংশগ্রহণ করেনি। ২০০৮ সালে ভারতের পুনেতে অনুষ্ঠিত ৩য় কমনওয়েলথ যুব গেমসে সর্বপ্রথম বাংলাদেশের ১০ জন পুরুষ প্রতিযোগী এ্যাথলেটিক্স, মুষ্টিযুদ্ধ এবং শুটিং-এ অংশ নেয় এবং ভারোত্তলনে একটি ব্রোঞ্জ পদক জয় করে। ৬৩ জাতির অংশগ্রহণে ২০১১ সালের ৭ থেকে ১৩ সেপ্টেম্বর পর্যন্ত আইল অব ম্যানে অনুষ্ঠিত ৪র্থ কমনওয়েলথ যুব গেমসে বাংলাদেশও যোগ দেয়, যা কমনওয়েলথ যুব গেমসে তাদের ২য় বারের মতো অংশ নেয়া এবং এতে বাংলাদেশসহ ৩১টি দেশ কোন পদক জয়ে ব্যর্থ হয়।
Boxing pictogram.svg মুষ্টিযুদ্ধ
বাংলাদেশের মুষ্টিযুদ্ধ দলটিতে একমাত্র প্রতিযোগী ছিলেন মো. রিয়াদ হোসেন, যিনি ব্যান্টমওয়েট শ্রেণীতে লড়েছিলেন। তিনি প্রথম পর্যায়ের প্রতিযোগিতায় 'বাই' পেয়ে কোয়ার্টার-ফাইনাল পর্যায়ে উত্তীর্ণ হলেও সেখানে জাম্বিয়ার প্রতিদ্বন্দী ওবেদি মুতাপার নিকট ১৫-৫ পয়েন্টে পরাজিত হন।
Swimming pictogram.svg সাঁতার
বাংলাদেশ থেকে সোনিয়া আক্তার এবং অনিক ইসলাম সাঁতার প্রতিযোগিতায় অংশ নেন। সোনিয়া ৫০ মি. বাটারফ্লাই, ৫০ মি. ব্যাকস্ট্রোক এবং ৫০ মি. ব্রেস্টস্ট্রোক ইভেন্টে প্রতিদ্বন্দিতা করেন। তিনি ৫০ মি. বাটারফ্লাই ইভেন্টের প্রাথমিক বাছাই পর্বে ৩২.৭৮ সে. সময় নিয়ে ১৯ তম হন এবং চূড়ান্ত পর্যায়ে উঠতে ব্যর্থ হন। তিনি ৫০ মি. ব্যাকস্ট্রোক ইভেন্টের প্রাথমিক বাছাই পর্বে ৩৬.০০ সে. সময় নিয়ে ২২ তম হন; এবং ৫০ মি. ব্রেস্টস্ট্রোক ইভেন্টটি শুরুই করেননি। মো. অনিক ইসলাম ৫০ মি. এবং ১০০ মি. বাটারফ্লাই ইভেন্টে অংশ নেন; তিনি ৫০ মি. বাটারফ্লাই সাঁতারে ২৬.৯৭ সে. সময় নিয়ে ১৪ তম এবং ১০০ মি. বাটারফ্লাই সাঁতারে ৫৮.৪১ সে. সময় নিয়ে ১২ তম হন।
বদায়ূঁ জেলা
বদায়ূঁ জেলা ভারতের উত্তরপ্রদেশ রাজ্যের একটি জেলা এবং বদায়ূঁ শহরটি জেলা সদর। বদায়ূঁ জেলা বেরেলি বিভাগের একটি অংশ। জেলাটি ৫১৬৮ বর্গ কি.মি. এলাকা জুড়ে বিস্তৃত। ব্রিটিশ ইতিহাসবিদ জর্জ স্মিথের মতে, বদায়ূঁর নামকরণ করা হয়েছিল কোলি যুবরাজ বুধের নামে।
ইতিহাস
এনসাইক্লোপিডিয়া ব্রিটানিকা একাদশ সংস্করণ বদায়ূঁ সম্বন্ধে লিখেছে:
ব্রিটিশ ভারতের একটি শহর ও জেলা, রোহিলাখণ্ড বিভাগের সংযুক্ত প্রদেশের। শহরটি সট নদীর বাম তীরের কাছে। জনসংখ্যা (১৯০১) ৩৯,০৩১। এখানে রয়েছে এক বিশাল দুর্গের ধ্বংসাবশেষ এবং খুব সুন্দর একটি মসজিদ, যার মাথায় গম্বুজ এবং ১২২৩ সালে নির্মিত। ঐতিহ্য অনুসারে, বাদুন প্রতিষ্ঠিত হয়েছিল প্রায় ৯০৫ সালে, এবং সম্ভবত ১২শ শতাব্দীর একটি শিলালিপি থেকে, বাদুনে রাজত্ব করা বারো রাঠোর রাজাদের নামের একটি তালিকা পাওয়া যায় (যার নাম ভোদাময়ূতা)। তবে এর সাথে যুক্ত প্রথম প্রামাণ্য ঐতিহাসিক ঘটনাটি ঘটে ১১৯৬ সালে,যখন কুতুবুদ্দিন আইবেক এটি দখল করেন। এর পরে এটি দিল্লি সাম্রাজ্যের উত্তর সীমান্তে একটি গুরুত্বপূর্ণ অঞ্চলে পরিণত হয়েছিল। ত্রয়োদশ শতাব্দীতে, এর দুজন শাসক শামস-উদ-দীন ইলতুতমিশ এবং তার পুত্র রুকন উদ্দিন ফিরুজ, রাজকীয় সিংহাসন অর্জন করে। ১৫৭১ সালে শহরটি পুড়ে যায় এবং প্রায় একশ বছর পরে শাহ জাহানের অধীনে শাসনকার্যের আসনটি সহসপুর-বিলারিতে স্থানান্তরিত হয়।
অধ্যাপক গোটি জন উল্লেখ করেছেন যে একটি প্রাচীন শিলালিপিতে এই শহরটির নামকরণ করা হয়েছিল "বেদামুথ" (बेदामूथ), (লখনউ জাদুঘরে শিলালিপিটি আছে)। তখন এই অঞ্চলটিকে পাঞ্চাল (पांचाल) বলা হত। শিলালিপির লিখন অনুসারে নগরের নিকটে একটি গ্রাম ছিল, যার নাম "ভাদাউনলাক" ছিল। মুসলিম ঐতিহাসিক রোজ খান লোধী বলেছিলেন, এখানে মহান সম্রাট অশোক বৌদ্ধ বিহার ও কেল্লা নির্মাণ করেন এবং তিনি এর নাম দিয়েছিলেন বুদ্ধমু। ভৌগোলিকভাবে বদায়ূঁ শহর পবিত্র গঙ্গা নদীর পাশে অবস্থিত।
অর্থনীতি
২০০৬ সালে পঞ্চায়েতি রাজ মন্ত্রক দেশের ২৫১টি বিশেষ তহবিলপ্রাপ্ত শহরগুলির মধ্যে বদায়ূঁকে অন্তর্ভুক্ত করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল প্রোগ্রাম (বিআরজিএফ) থেকে অনুদান পাচ্ছে।
বিভাগ সমূহ
জেলাটি পাঁচটি তহশিল নিয়ে গঠিত: বদায়ূঁ, বিসৌলি, বিলসি, দাতাগঞ্জ এবং সহসওয়ান। এই জেলায় মোট ছয়টি বিধানসভা নির্বাচনী কেন্দ্র রয়েছে: বিসৌলি, সহসওয়ান, বিলসি, বুদৌন, শেখুপুর এবং দাতাগঞ্জ। এর মধ্যে শেখুপুর ও দাতাগঞ্জ আওলা লোকসভা কেন্দ্রের অংশ, বাকিরা বদায়ূঁ লোকসভা কেন্দ্রের অংশ।
জনসংখ্যার উপাত্ত
২০১১ সালের আদমশুমারি অনুসারে, বদায়ূঁ জেলার জনসংখ্যা ৩,৬৮১,৮৯৬ জন, লাইবেরিয়া অথবা মার্কিন যুক্তরাষ্ট্রের ওক‌লাহোমার জনসংখ্যার প্রায় সমান।
গটল্যান্ডস আলেহান্দা
ইতিহাস এবং প্রোফাইল
গটল্যান্ডস আলেহান্দা ১৮৭৩ সালে প্রতিষ্ঠিত হয়েছিল। এর সদর দফতর ভিসবিতে এবং প্রতি সপ্তাহে ছয় দিন প্রকাশিত হয়। ১৯৯৯ সাল থেকে কাগজটির মালিক নরকোপিংস টিডনিংগার মিডিয়া এবি। প্রকাশক হলেন গটল্যান্ডস ফারেনাড টিডনিংসস্ট্রাইকারিয়ার। কাগজটি ট্যাবলয়েড ফর্ম্যাটে প্রকাশিত হয়। এর রক্ষণশীল রাজনৈতিক অবস্থান রয়েছে।
২০০২ সালে গটল্যান্ডস আলেহান্দা ১০,৮০০ অনুলিপি বিক্রি করেছিল।
ভামোদি
ভামোদি (Bhamodi) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ভামোদি শহরের জনসংখ্যা হল ৩৯৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ভামোদি এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
মার্লিন আলভারেঙ্গা
মার্লিন আলভারেঙ্গা (জন্ম: ১৪ ফেব্রুয়ারি ১৯৮৫) হলেন একজন হন্ডুরান রাজনীতিবিদ এবং যাজক। ২০১৭ সালের ২২শে মে থেকে তিনি দুর্নীতি দমন দলের বর্তমান সভাপতি, ২০১৭ সালের সাধারণ নির্বাচনের রাষ্ট্রপতি প্রার্থী এবং ২০১৩ সাল থেকে জাতীয় কংগ্রেসের সদস্য।
মার্লিন তেগুসিগালপাতে একটি খ্রিস্টান ইভানজেলিকাল পরিবারে জন্মগ্রহণ করেছিলেন যেখানে রাজনীতি ছিল এক নিষিদ্ধ বিষয়। তিনি স্পেনের ডেনির নর্মাল স্কুল থেকে পড়াশোনা শেষ করেছিলেন এবং হন্ডুরাস প্রযুক্তি বিশ্ববিদ্যালয় (ইউটিএইচ) থেকে মানবসম্পদে স্নাতকোত্তর ডিগ্রি অর্জন করেছেন।
২০১৩ সালে ডেপুটি নির্বাচিত হওয়ার আগে মার্লিন এবং তাঁর স্বামী, পুলিশ অফিসার রুবান সান্টোস রিভেরা যাজক ছিলেন, তাঁরা ঈশ্বরের বাক্য প্রচারের জন্য নিজেদের উৎসর্গ করেছিলেন। এই সময় মার্লিন তাঁর দ্বিতীয় সন্তানের জন্ম দেওয়ার প্রতীক্ষা করছিলেন।
অভ্যন্তরীণ নির্বাচনে নাসরাল্লাকে পরাজিত করার পরে তিনি পিএসি সভাপতি নির্বাচিত হয়েছিলেন
তিনি বিভিন্ন বিতর্কে জড়িত ছিলেন, যেমন হন্ডুরাসের জাতীয় সঙ্গীতের একটি অংশ পরিবর্তনের জন্য প্রস্তাব দায়ের করা, সমগ্র দেশকে ক্যাথলিক হতে আহ্বান জানানো, ২০১৮ সালে দল থেকে ওসমান চাভেজকে বহিষ্কার করা ইত্যাদি । ২০১৭ সালের নির্বাচনে তাঁকে নির্বাচনী জালিয়াতির অভিযোগে এবং ক্যাচিরোস অপরাধী সংস্থার অংশ বলে অভিযুক্ত করা হয়েছিল।
যৌন-ইতিবাচক নারীবাদ
যৌন-ইতিবাচক নারীবাদ, যেটি যৌনপক্ষীয় নারীবাদ, যৌন-গোঁড়া নারীবাদ অথবা যৌন-স্বাধীনতাবাদী নারীবাদ নামেও পরিচিত হচ্ছে একটি মতবাদ যেটি ১৯৮০ এর দশকের শুরুর দিকে চালু হয় এই ধারণা নিয়ে যে যৌন স্বাধীনতা হচ্ছে নারীস্বাধীনতার একটি অন্যতম গুরুত্বপূর্ণ অংশ।
বহু নারীবাদী 'অশ্লীল সৃষ্টিকর্ম-বিরোধী আন্দোলন'কে বন্ধ করার জন্যযৌন-ইতিবাচক নারীবাদের সঙ্গে জড়িয়ে পড়েন; ঐ আন্দোলনে বারংবারই বলা হয় যে অশ্লীল সৃষ্টিকর্ম নারীদেরকে পুরুষদের ভোগের সামগ্রী হিসেবে উপস্থাপন করে। আশির দশকের শুরুর দিকে এই যৌন-ইতিবাচক নারীবাদীরা 'অশ্লীল সৃষ্টিকর্ম-বিরোধী আন্দোলন'কে বন্ধ করার জন্য বিরোধী আন্দোলনকারীদের সঙ্গে এক সংঘর্ষে জড়িয়ে পড়েন, যেটি ইতিহাসে 'নারীবাদীদের যৌন যুদ্ধ' নামে পরিচিতি লাভ করে। অপরদিকে যৌন-ইতিবাচক নারীবাদীরা সমাজ থেকে যৌনতার উপর পুরুষতান্ত্রিক বিধি-বিধান উঠিয়ে দেওয়ার জন্য এরূপ মতবাদের পক্ষ নেওয়া শুরু করেন।
মুর বাইল্লা
মুর বাইল্লা (বৈজ্ঞানিক নাম: Platycephalus indicus) (ইংরেজি: Bartail flathead) হচ্ছে Platycephalidae পরিবারের Platycephalus গণের একটি স্বাদুপানির মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির বাংলাদেশে উপাত্তের অভাবের কথা উল্লেখ করা হয়েছে।
বাহুবল থানা
বাহুবল থানা বাংলাদেশের হবিগঞ্জ জেলার অন্তর্গত বাহুবল উপজেলার একটি থানা।
প্রতিষ্ঠাকাল
১৯২১ সালে তৎকালীন আসাম প্রাদেশিক সরকারের এক গেজেট নোটিফিকেশন অনুযায়ী প্রশাসনিক থানা হিসাবে বাহুবল প্রতিষ্ঠা লাভ করে।
প্রশাসনিক এলাকাসমূহ
বাহুবল উপজেলার ৭টি ইউনিয়নের প্রশাসনিক কার্যক্রম বাহুবল থানার আওতাধীন।
ভাইমার প্রজাতন্ত্র
ভাইমার প্রজাতন্ত্র ১৯১৯ থেকে ১৯৩৩ সাল পর্যন্ত যে জার্মান রাজ্য বিদ্যমান ছিল তার ডাকনাম। ইতিহাসবিদরা এই নামটি রেখেছিলেন ঐতিহাসিক শহর ভাইমার-এর নামানুসারে। এই শহরেই জার্মানির নতুন সংবিধান রচিত হয় এবং এটি কার্যকর করার জন্য এক বিশাল জাতীয় সম্মেলন অনুষ্ঠিত হয়। প্রথম বিশ্বযুদ্ধে জার্মানির পতনের পর ঐতিহাসিক জার্মান রাইখ-এর জন্য নতুন সংবিধান গৃহীত হয় এবং ১৯১৯ সালের ১১ আগস্ট থেকে তা কার্যকর হয় ।
গ্লুটামিক অ্যাসিড
গ্লুটামিক অ্যাসিড (Glutamic Acid সংক্ষিপ্ত রূপ Glu or E) আলফা কার্বক্সিল গ্রুপের অতিরিক্ত দ্বিতীয় কার্বক্সিল গ্রুপযুক্ত অম্লধর্মী অ্যামিনো অ্যাসিড। এই যৌগ একটি নিউরোট্রান্সমিটার হিসাবেও কাজ করে থাকে। গ্লুটামিক অ্যাসিডের জন্য মানুষের স্বাদকোরকে উমামি (জাপানী ভাষায় সুস্বাদু) নামে আলাদা রিসেপ্টর আছে যা একপ্রকার গ্লুটামেট নিউরোট্রান্সমিটার রিসেপ্টর থেকে বিবর্তিত হয়েছে।
আকবরনামা
thumb|200px|right|আকবরনামা গ্রন্থের পুথিচিত্রে দৃষ্ট সম্রাট আকবরের রাজসভা
আকবরনামা (ফার্সি: اکبرنامه; অর্থঃ আকবরের বই) হলো খ্রিষ্টীয় ষোড়শ শতকের মুঘল সম্রাট আকবরের প্রধানমন্ত্রী আবুল ফজল ইবন মুবারক কর্তৃক ফার্সি ভাষায় রচিত একটি জীবনী গ্রন্থ যাতে সম্রাট আকবরের জীবন ও সেই সময়ের সার্বিক চিত্র ফুটে উঠেছে। তিন খণ্ডে রচিত এই সুবিশাল গ্রন্থটির তৃতীয় খন্ডটি আইন-ই-আকবরি নামে পরিচিত যা সম্রাট আকবরের প্রশাসনের বিস্তারিত বর্ণনাসমৃদ্ধ একটি নথি হিসাবে সর্বসাধারণে সুবিদিত এবং ভারতীয় উপমহাদেশের ইতিহাস সম্পর্কিত তথ্য প্রাপ্তির উত্‌স হিসাবে আকবরনামাকে সর্বোত্তম বলে গণ্য করা হয়।
ইতিহাস
এই গ্রন্থটি আকবরের নির্দেশে তার দরবারে থাকা নবরত্নের অন্যতম রত্ন ঐতিহাসিক আবুল ফজল সাত বছরে এই গ্রন্থটি রচনা করেন যাতে সম্রাটের দরবারে থাকা ৪৯ জন চিত্রকরের দ্বারা অঙ্কিত অসংখ্য চিত্র রয়েছে লিখিত বিবরণের সাথে দলিল হিসাবে যেগুলো ১৫৯২ হতে ১৫৯৪ সালের মধ্যে আঁকা হয়। আবুল ফজল ১৬০২ সালে নিহত হওয়ায় তখন থেকে ১৬০৫ সাল সময়ের ঘটনাবলী ইনায়েতউল্ল্যা লেখেন।
খন্ডসমূহ
আকবরনামা তিন খণ্ডে বিভক্ত, যার প্রথম খণ্ডে রয়েছে তিমুর বংশের ইতিহাস, বাবুর ও হুমায়ুনের রাজত্বকাল এবং দিল্লির শূর বংশের সুলতানদের বিবরণ; দ্বিতীয় খণ্ডে আকবরের রাজত্বের ছেচল্লিশতম বছর পর্যন্ত ঘটনাবলির বিস্তৃত বিবরণ; এবং তৃতীয় খণ্ডে আকবরের সাম্রাজ্যে প্রচলিত বিধিবিধান ও সংশ্লিষ্ট বিষয়াবলি বর্ণিত আছে যা আইন-ই-আকবরী নামে পরিচিত।
লরা জুনিগা ক্যাসেরেস
থাম্ব লরা জুনিগা ক্যাসেরেস হলেন একজন হন্ডুরান মানবাধিকার ও আদিবাসী অধিকারকর্মী।
তিনি হন্ডুরাসের সাম্যবাদী ও আদিবাসী সংস্থাসমূহের নাগরিক কাউন্সিল এবং হাগামোস লো ইম্পোসিবলের সদস্য। তিনি আমেরিকান রাজ্যসমূহের মানবাধিকার কমিশন সংস্থা এবং ২০১৯ জাতিসংঘের জলবায়ু পরিবর্তন সম্মেলনে উপস্থিত হয়েছিলেন। তিনি ২০১৬ সালের গণতান্ত্রিক জাতীয় সম্মেলনে ট্রান্স-প্যাসিফিক অংশীদারত্বের বিরুদ্ধে একটি সমাবেশে উপস্থিত হয়েছিলেন।
তিনি সক্রিয়কর্মী বার্তা ক্যাসেরেসের কন্যা,, তাঁর পিতা ২০১৬ সালে খুন হয়েছিলেন।
পদসেতু
পদসেতু (footbridge), পথচারী সেতু (pedestrian bridge) বা পথচারী পারাপার সেতু (pedestrian overpass বা pedestrian overcrossing) কেবলমাত্র পায়ে হাঁটা পথচারীদের জন্য বিশেষভাবে নির্মিত সেতুকে বোঝায়। পদসেতু বলতে মূলত ভূমি থেকে উঁচুতে দুইটি বিন্দুর মধ্যে সংযোগ স্থাপনকারী কাঠামোকে বোঝায়। তবে ভূমির কাছাকাছি অবস্থিত কাঠামোকেও পদসেতু বলা হতে পারে, যেমন আর্দ্র, জলাভূমির উপরে স্থাপিত তক্তাবিছানো পথকেও পদসেতু বলা হতে পারে। পানির মধ্যে পাথরের চাঙড় ফেলে পায়ে হেঁটে পার হবার ব্যবস্থা কিংবা গাছের গুঁড়ি ফেলে পার হবার ব্যবস্থা পদসেতুর সবচেয়ে পুরাতন ও সরল কিছু উদাহরণ। বর্তমানে কংক্রিট, ইটপাথর বা ইস্পাতের পদসেতু নির্মাণ করা হয়। কিছু কিছু ক্ষেত্রে পদসেতুগুলি ক্রিয়াবাদী ও শৈল্পিক উভয় ভূমিকা পালন করতে পারে।
পাশাপাশি দুইটি ভবনের দুইটি একই তলার মধ্যে সংযোগস্থাপনকারী একটি ঢাকা পদসেতুকে কখনও কখনও আকাশপথ বলে। কিছু কিছু সেতুতে পথচারীদের পাশাপাশি বাইসাইকেল চালকদের চালনার সুবিধা থাকে; এগুলিকে সবুজ সেতু বলে এবং এগুলি একটি টেকসই পরিবহন ব্যবস্থার একটি গুরুত্বপূর্ণ অংশ।
অনেক সময় পদসেতুগুলি পথচারীদেরকে জলপথ বা রেলপথ অতিক্রম করতে সাহায্য করে, যেখানে কাছাকাছি অন্য কোনও পথ থাকে না। এছাড়া এগুলি ব্যস্ত সড়কের উপর দিয়ে নির্মাণ করা হতে পারে, যাতে পথচারীরা যানচলাচলে ব্যাঘাত না করে নিরাপরে রাস্তা পার হতে পারে। শেষোক্ত পদসেতুগুলি হল একধরনের পথচারী পৃথকীকরণ কাঠামো (Pedestrian separation structure)। সাধারণত বিদ্যালয় বা হাসপাতালের কাছে কিংবা পথচারীর পারাপারের অনুপস্থিতিতে এগুলি বিদ্যমান থাকে।
গুগল পেজ ক্রিয়েটর
২০০৮ সালের সেপ্টেম্বরে গুগল ঘোষণা করেছিল যে এটি পৃষ্ঠা নির্মাতার নতুন সাইন-আপ গ্রহণ করবে না, পরিবর্তে ব্যবহারকারীদের গুগল সাইটস ব্যবহার করতে উত্সাহিত করবে। পরিষেবাটি ২০০৯ সালে বন্ধ হয়ে গিয়েছিল, যখন বিদ্যমান প্রকাশিত পৃষ্ঠাগুলি গুগল সাইটসে স্থানান্তরিত হয়েছিল৷
পরিষেবাটির বিখ্যাত ব্যবহারের ক্ষেত্রগুলোর মধ্যে একটি ছিল লেভারবার্টনের ওয়েবসাইট।
নাগাল্যান্ড ক্রিকেট দল
নাগাল্যান্ড ক্রিকেট দল ভারতীয় ঘরোয়া ক্রিকেটে নাগাল্যান্ড রাজ্যের প্রতিনিধিত্ব করে থাকে। জুলাই ২০১৮-এ, বিসিসিআই কর্তৃক নাগাল্যান্ড দলকে রঞ্জিতে ও বিজয় হাজারে ট্রফিতে অংশ নেবার সুযোগ দেওয়া হয়।
তারা ২০১৮/১৯ বিজয় হাজারে ট্রফির প্রথম ম্যাচ বিহারের বিপক্ষে ৮ উইকেটে হেরে যায়। সেই মরসুমে মোট আটটি ম্যাচে ৫টি জয় পেয়ে প্লেট গ্রুপে চতুর্থ স্থান লাভ করে নাগাল্যান্ড।
সেই মরসুমের রঞ্জি ট্রফির প্রথম ম্যাচে মিজোরামকে তারা এক ইনিংস সহ ৩৩৩ রানে হারিয়ে দেয়। এটি ছিল রঞ্জিতে কোনো দলের অভিষেক ম্যাচের সর্বোচ্চ জয়। মরসুম শেষে তারা গ্রুপে ৭ম স্থানে থাকে (৮ ম্যাচে ২টি জয়)।
সেই মরসুমে সৈয়দ মুশতাক আলী ট্রফিতে একটাও ম্যাচ জিততে পারেনি নাগাল্যান্ড।
শ্রীলঙ্কা মান সময়
থাম্ব|শ্রীলঙ্কা প্রমাণ সময় শ্রীলঙ্কা প্রমাণ সময় (SLST) শ্রীলঙ্কার একটি সময় অঞ্চল। এটি ইউটিসি থেকে ৫ ঘণ্টা ৩০ মিনিট এগিয়ে, ইউটিসি+০৫:৩০।
গোরেপানি
গোরেপানি (নেপালি ভাষায়: घोरेपानी) উত্তর-মধ্য নেপালের মিয়াগদি জেলার ধাউলাগিরি অঞ্চলে অবস্থিত একটি গ্রাম। মিয়াগদি জেলার রাজধানী বেনি থেকে গোরেপানি ১৭ কিলোমিটার দূরে অবস্থিত। গ্রামটি ২৮৭৪ মিটার উচ্চতায় অবস্থিত। গ্রামটি অন্নপূর্ণা সংরক্ষিত অঞ্চলে অবস্থিত। ট্রেকার ও পর্যটকদের জন্য এখানে বেশ কয়েকটি অতিথিশালা রয়েছে। এসব অতিথিশালায় ট্রেকার ও পর্যটকরা খাবার খেতে পারে ও রাত্রিযাপন করতে পারে। গোরেপানি থেকে ট্রেকাররা সাধারণত পুনহিলে যায় অন্নপূর্ণা পর্বতশ্রেণীর উপরে সূর্যোদয় দেখার জন্য। পুনহিল গোরেপানির কাছেই অবস্থিত একটি পাহারচূড়া, যেটির উচ্চতা ৩২১০ মিটার।
শ্রীলঙ্কা মান সময়
পুরা দেশে একই সময় মেনে চলা হয়। ১৮৮০ সাল থেকে সিলন বা শ্রীলঙ্কার সময় ইউটিসি+০৫:৩০ ও ইউটিসি+০৬:৩০ -এর মধ্যে ছিল।
গোরেপানি
প্রাচীনকালে ব্যবসায়ীরা তাদের ঘোড়াকে পানি খাওয়ানোর জন্য এই গ্রামে বিশ্রাম নিত বলে কালক্রমে এর নাম গোরেপানি হয়েছে।
শ্রীলঙ্কা মান সময়
১৮৮০ সালে সময় ছিল ইউটিসি+০৫:৩০। দ্বিতীয় বিশ্বযুদ্ধের সময়, জানুয়ারী ১৯৪২ সালে, জাপানিদের সিলন আক্রমণের শেষপ্রান্তে সময় ইউটিসি+০৬:০০তে পরিবর্তন করা হয়। সেপ্টেম্বর ১৯৪২ সালে, এটি আগও এগিয়ে ইউটিসি+০৬:৩০ করা হয়।
গোরেপানি
অন্নপূর্ণা বেস ক্যাম্প সহ বেশ কয়েকটি ট্রেকিং পথ গোরেপানি হয়ে গিয়েছে। দক্ষিণ-পূর্ব থেকে বিরেঠান্টি গ্রাম থেকে প্রায় ১০ ঘণ্টা (পথগামীর দ্রুতির উপর নির্ভরশীল) হেঁটে গোরেপানি পৌছানো সম্ভব। তবে গোরেপানি পৌছানোর আগে ট্রেকাররা সাধারণত এর আগের উচ্চতায় নিচু কোন গ্রামে রাত্রিযাপন করে থাকে। কারণ গোড়েপানি গ্রামটি অধিক উচ্চতায় অবস্থিত এবং এর আগের কোন জায়গায় রাত্রিযাপন করলে সম্ভাব্য উচ্চতাজনিত অসুস্থতা রোধ করা যায়। উত্তর-পশ্চিম দিক থেকে তাতোপানি গ্রাম হয়ে গোরেপানি পৌছানো সম্ভব। তাতোপানি থেকে গোরেপানির পথটি শিখা, ডানা এবং চিত্রে গ্রামের মধ্য দিয়ে গেছে।
শ্রীলঙ্কা মান সময়
বিশ্বযুদ্ধের শেষে ১৯৪৫ সালে, সিলন সময় ইউটিসি+০৫:৩০তে ফিরিয়ে নেয়, ভারতের সাথে একই সময় রাখার জন্য। মে ১৯৯৬ সালে, শ্রীলঙ্কাতে বিদ্যুৎ স্বল্পতার কারণে দিবালোক সংরক্ষণ সময় চালু হলে এটি পরিবর্তন করে ইউটিসি+০৬:৩০ করা হয়। অক্টোবর ১৯৯৬ সালে, সময় আধা ঘণ্টা এগিয়ে ইউটিসি+০৬:০০ নির্ধারণ হয়। যদিও, এপ্রিল ২০০৬ -এ এটিকে পুনরায় ইউটিসি+০৫:৩০ ফিরিয়ে আনা হয়। সরকার আশা করেছিল, সময় পরিবর্তনের সাথে এই দ্বীপটি ভারতের সাথে থাকবে। স্যার আর্থার সি ক্লার্ক, যিনি ঐ সময়ে শ্রীলঙ্কাতে অবস্থান করছিলেন, তিনি এই পরিবর্তনের বিরোধিতা করে বলেন, এর ফলে যারা বহির্বিশ্বের সঙ্গে যুক্ত, তাদের প্রত্যেকের অসুবিধা হবে।
বর্তমানে, শ্রীলঙ্কাতে দিবালোক সংরক্ষণ সময় পালন করা হয় না, যদিও এটি দ্বিতীয় বিশ্বযুদ্ধ সময়কালে ছিল।
কৃতিস্বত্ব
থাম্ব|মার্কিন যুক্তরাষ্ট্রের একটি কৃতিস্বত্বপত্র
কৃতিস্বত্ব বা পেটেন্ট হল সরকার কর্তৃক একজন উদ্ভাবককে এক ধরনের অধিকার প্রদানের অনুমোদনপত্র, যে অধিকারবলে অন্য কোনও পক্ষ (সাধারণত সীমিত সময়ের জন্য) তার উদ্ভাবনের প্রস্তুতি, ব্যবহার বা বিক্রয় করতে পারে না। উদ্ভাবনটি হতে পারে যেকোনো পণ্য, বা হতে পারে এমন কোন পদ্ধতি যা মানুষের কাজে আসে। একটি কৃতিস্বত্বের মাধ্যমে এর মালিক বা উদ্ভাবক তার উদ্ভাবনের জন্য সুরক্ষা লাভ করেন। সাধারণত আদালত কর্তৃক পেটেন্ট সম্পর্কিত অধিকারগুলো কার্যকর করা হয় এবং এই অধিকার সাধারণত ২০ বছর পর্যন্ত কার্যকর থাকে।
সাধারণত নতুন ও উপকারী যন্ত্রপাতি, শিল্পজাত দ্রব্য ও শিল্প প্রক্রিয়ার জন্য এবং বিদ্যমান যন্ত্রপাতি, দ্রব্য বা প্রক্রিয়ার গুরুত্বপূর্ণ উন্নয়নসাধনের জন্য কৃতিস্বত্ব অনুমোদন করা হয়। এছাড়া নতুন রাসায়নিক যৌগ, খাদ্যদ্রব্য, ঔষধ ও এগুলির উৎপাদন প্রক্রিয়ার জন্যও কৃতিস্বত্ব প্রদান করা হয়। কিছু কিছু রাষ্ট্রে বংশগতি প্রকৌশলকে কাজে লাগিয়ে উদ্ভাবিত নতুন প্রজাতির উদ্ভিদ বা প্রাণীর জন্যও কৃতিস্বত্ব অনুমোদন করা হতে পারে।
বিশ্ব বাণিজ্য সংস্থা র (WTO ডব্লুটিও) ট্রিপস (TRIPS) চুক্তির অধীনে, সংস্থার সদস্যদেশগুলিতে কোনও উদ্ভাবনের জন্য কৃতিস্বত্ব পাওয়া যায়। যদিও দেশভেদে এবং কৃতিস্বত্বের বিষয়ের অনুযয়ী এটি পরিবর্তিত হতে পারে। ট্রিপস চুক্তি অনুযায়ী একটি কৃতিস্বত্বের সময়সীমা কমপক্ষে ২০ বছর হওয়া উচিত।
ব্যুৎপত্তি
কৃতিস্বত্বের ইংরেজি পরিভাষা "পেটেন্ট" শব্দটি লাতিন শব্দ পেতেরে থেকে এসেছে, যার মানে "মুক্ত রাখা" (অর্থাৎ জনসাধারণের পরিদর্শনের জন্য উপলব্ধ করা)। এটি ক্ষমতাপত্র বা চিঠি কৃতিস্বত্বের সংক্ষিপ্ত সংস্করণ, যেটি ছিল কোন রাজা বা সরকার প্রদত্ত একটি উন্মুক্ত দলিল বা সাধনী, যা একজন ব্যক্তির একচেটিয়া অধিকার মঞ্জুর করত। যা ছিল আধুনিক কৃতিস্বত্ব পদ্ধতির পূর্বাভাস।
আধুনিক রীতিতে কৃতিস্বত্ব শব্দটি সাধারণত এমন কাউকে দেওয়া অধিকারকে বোঝায় যিনি নতুন, দরকারী এবং অ-স্পষ্টত কিছু আবিষ্কার করেন।
উইলিয়াম কুপার
উইলিয়াম হেনরি কুপার (William Cooper; জন্ম: ১১ সেপ্টেম্বর, ১৮৪৯ - মৃত্যু: ৫ এপ্রিল, ১৯৩৯) কেন্টের মেইডস্টোন এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। ১৮৮১ থেকে ১৮৮৪ মেয়াদকালে অস্ট্রেলিয়া ক্রিকেট দলের পক্ষে দুই টেস্টে অংশগ্রহণ করেছেন। দলে মূলতঃ লেগ ব্রেক বোলার ছিলেন উইলিয়াম কুপার। এছাড়াও ডানহাতে ব্যাটিংয়ে পারদর্শী ছিলেন তিনি।
প্রারম্ভিক জীবন
কেন্টে জন্মগ্রহণকারী কুপারের শৈশবকাল ইংল্যান্ডেই অতিবাহিত হয়। যুবক অবস্থায় অস্ট্রেলিয়ায় চলে যান তিনি। কিন্তু ২৭ বছরের পূর্ব পর্যন্ত প্রতিযোগিতামূলক ক্রিকেটে অংশগ্রহণ করেননি। তার প্রপৌত্র পল শিহান অস্ট্রেলিয়ার পক্ষে টেস্ট ক্রিকেট খেলেছেন।
খেলোয়াড়ী জীবন
১৮৮২ সালে মেলবোর্নে সফরকারী ইংল্যান্ডের বিপক্ষে অনুষ্ঠিত নিজস্ব অভিষেক টেস্টের দ্বিতীয় ইনিংসে ছয়-উইকেট তুলে নেন কুপার। ১৮৮৪ সালে বিলি মারডকের নেতৃত্বাধীন দলে ইংল্যান্ড সফরে যান।
অবসর
খেলোয়াড়ী জীবন থেকে অবসর নেয়ার পর ভিক্টোরীয় ক্রিকেটে রাজ্য দল নির্বাচকের দায়িত্ব পালন করেন। পরবর্তীতে ভিক্টোরিয়া ক্রিকেট সংস্থায় সহ-সভাপতি মনোনীত হন।
৫ এপ্রিল, ১৯৩৯ তারিখে ভিক্টোরিয়ার মেলবোর্নে ৯০ বছর বয়সে উইলিয়াম কুপারের দেহাবসান ঘটে।
রাঁচি জংশন রেলওয়ে স্টেশন
রাঁচি জংশন রেলওয়ে স্টেশন ভারতের ঝাড়খণ্ড রাজ্যের  রাঁচি জেলার  রাজধানী রাঁচি শহরে অবস্থিত একটি রেল স্টেশন । রাঁচি স্টেশনটি ভারতীয় রেলের দক্ষিণ-পূর্ব রেলওয়ে জোনের রাঁচি বিভাগের সদর দফতর। রাঁচি জংশন রেলস্টেশনটি ভারতের বেশিরভাগ প্রধান শহরের সাথে রেলওয়ে নেটওয়ার্কের সাথে সংযুক্ত।
ইতিহাস
১৯০৮ সালের নভেম্বরে পুরুলিয়া – রাঁচি ন্যারো গেজ লাইনের মাধ্যমে রাঁচির যাত্রা শুরু হয়েছিল। ১৯১১ সালে, এটি লোহারদাগা পর্যন্ত প্রসারিত হয়েছিল। ২০০৩ সালে, দক্ষিণ পূর্ব রেলওয়ে অঞ্চল এর বিদ্যমান আদ্রা রেল বিভাগ থেকে রাঁচি বিভাগ তৈরি করা হয়েছিল
প্ল্যাটফর্ম
রাঁচি জংশনে ৬ টি প্ল্যাটফর্ম রয়েছে। প্ল্যাটফর্মগুলি দুটি ফুট ওভারব্রিজ (এফওবি) এবং একটি এসকেলেটারের সাথে সংযুক্ত রয়েছে।
সংযোগ
রাঁচি জংশনটি বাস টার্মিনালের নিকটে অবস্থিত এবং ঝাড়খণ্ডের গুরুত্বপূর্ণ গন্তব্যে পরিবহনের ব্যবস্থা আছে । স্টেশনে ভীর কমাতে স্বয়ংক্রিয় টিকিট ভেন্ডিং মেশিনগুলি ইনস্টল করা হয়েছে। রেল মেডিকেল ইউনিট স্বাস্থ্য সুবিধা আছে।   রাঁচি জংশনের নিকটতম বিমানবন্দরগুলি হ'ল:
সাইপ্রাস তুর্কি ফুটবল অ্যাসোসিয়েশন
সাইপ্রাস তুর্কি ফুটবল অ্যাসোসিয়েশন (Kıbrıs Türk Futbol Federasyonu, Cyprus Turkish Football Association; এছাড়াও সংক্ষেপে কেটিএফএফ নামে পরিচিত) হচ্ছে উত্তর সাইপ্রাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৫ সালের ২৯শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ৫৮ বছর পর ফিফা বহির্ভূত ফুটবল দলের অংস্থা কনিফার সদস্যপদ লাভ করে। এর পূর্বে ২০০৩ সাল হতে ২০১৩ সাল পর্যন্ত সংস্থাটি এনএফ বোর্ডের সদস্য ছিল।
এই সংস্থাটি উত্তর সাইপ্রাসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কেটিএফএফ সুপার লীগ এবং কেটিএফএফ ১. লীগের মতো প্রতিযোগিতার সকল কার্যক্রম পরিচালনা করে। বর্তমানে সাইপ্রাস তুর্কি ফুটবল অ্যাসোসিয়েশনের সভাপতির দায়িত্ব পালন করছেন হাসান সেরতোয়লু।
বিবি মুবারিকা ইউসুফজাই
বিবি মুবারিকা ইউসুফজাই (بيبي مبارکه یوسفزۍ) হলেন একজন মুঘল সম্রাজ্ঞী, যিনি ভারতবর্ষে মুঘল সাম্রাজ্যের প্রতিষ্ঠাতা বাবরের স্ত্রী ছিলেন। তার নাম তার সৎমেয়ে গুলবদন বেগম কর্তৃক রচিত হুমায়ুন নামা য় বারংবার বর্ণিত হয়েছে। গুলবদন বেগম তাকে 'আফগানি আগাচা' (বাংলা: আফগান নারী) বলে বইটিতে অভিহিত করেছেন।
পরিবার
বিবি মুবারিকা ইউসুফজাই ছিল ইউসুফজাই উপজাতির গোত্রপ্রধান মালিক শাহ মনসুরের মেয়ে। বিবি মুবারিকা ইউসুফজাই মালিক সুলাইমান শাহের নাতনি এবং তাউস খানের ভাইঝি ছিলেন। বিবি মুবারিকা ইউসুফজাইয়ের মির জামাল নামের এক ভাই বাবরকে ১৫২৫ সালে দিল্লিতে মুঘল সাম্রাজ্য প্রতিষ্ঠায় সহায়তা করেছিলেন। মির জামাল হুমায়ুন এবং আকবরের শাসনামলে দিল্লির রাজদরবারে বড় পদে অধিষ্ঠিত ছিলেন।
বিবাহ
তিনি ১৫১৯ সালের ৩০ জানুয়ারি বাবরের সাথে বিবাহবন্ধনে আবদ্ধ হন। তাদের বিয়েটা ছিল তিমুরিদ ও ইউসুফজাই উপজাতির মাঝে সৌহার্দ্যের নিদর্শন।মুবারিকা ইউসুফজাই তিমুরিদ ও ইউসুফজাই উপজাতির মাঝে বন্ধুত্বপূর্ণ সম্পর্ক তৈরিতে অবদান রেখেছিলেন।
জনপ্রিয় সংস্কৃতিতে
১৯৭৭ সালে প্রকাশিত ফারজানা মুনের ঐতিহাসিক উপন্যাস বাবুর: দ্য ফার্স্ট মঘুল ইন ইন্ডিয়া র একটি চরিত্র হল বিবি মুবারিকা।
তাক্রিদি
তাক্রিদি ককবরক ভাষায় নির্মিত বাংলাদেশী নাট্য চলচ্চিত্র। সজীব ত্রিপুরা নির্মিত কাহিনিচিত্রটি ককবরক বা ত্রিপুরা ভাষায় নির্মিত প্রথম পূর্ণদৈর্ঘ্য চলচ্চিত্র। ত্রিপুরা ফিল্মস প্রোডাকশনের ব্যানারে খাগড়াছড়ির সিন্দুকছড়িতে চলচ্চিত্রায়িত, ছবিটি দুই যুবক যুবতীর প্রেম, স্থানীয় বৈরিতার পাশাপাশি ত্রিপুরা জনগোষ্ঠী র জীবনাচার ও সাংস্কৃতিক ঐতিহ্যে দেখানো হয়েছে। ছবিটি ২০২১ সালের ২৬ ফেব্রুয়ারি বাংলাদেশের খাগড়াছড়িতে মুক্তি দেয়া হয়। আনুষ্ঠানিক মুক্তির পর চলচ্চিত্রটি স্থানীয় চলচ্চিত্র উৎসবে প্রদর্শিত হয়।
কাহিনিসংক্ষেপ
খাগড়াছড়ির ত্রিপুরা জনগোষ্ঠী মাঝে 'সুকৈ' নামে একটি বিশেষ খেলার প্রচলন আছে। এই খেলা নিয়ে হাতং এবং হাপৈং নামের দুটি পাহাড়ি গ্রামের মধ্যে উদ্দীপনা ও প্রতিদ্বন্দ্বিতা আছে। খেলায় হারজিত নিয়ে দুইপাড়ায় মধ্যে বিবাদ শুরু হয়। এই বিবাদের মাঝে হাতং গ্রামের যুবক বখ্রৈয়ের সাথে হাপৈং গ্রামের যুবতি বেত্রাং-এর প্রেম হয়। দুই পাড়ার ঝগড়ার কারণে তাদের প্রেম নিয়ে তারা শঙ্কিত। একটা সময় পর তাদের প্রেমের পরিণতিকে স্থায়ীবন্ধন হিসেবে স্বীকৃতি দিতে দুইপাড়ার মানুষকে বিবাদ ভুলে একত্রিত হয়। তাদের প্রেম দুই গ্রামের মধ্যে আবারো শান্তি ফিরিয়ে আনে।
কুশীলব
চলচ্চিত্রের সকল অভিনয়শিল্পী ত্রিপুরা নৃ গোষ্টির সদস্য। মুখ্য চরিত্রের শিল্পীরা হলেন-
বিশেষত্ব
তাক্রিদি ত্রিপুরা নৃ গোষ্ঠীর মাতৃভাষা ককবরকে বানানো প্রথম পূর্ণদৈর্ঘ্য চলচ্চিত্র। ছায়াছবির কাহিনি বর্ণনায় ত্রিপুরাদের বিভিন্ন উৎসব, সংস্কৃতি, ব্যবহৃত যন্ত্রপাতি, নিজস্ব প্রকৃতি পূজা, অর্চনা, জুম চাষ, বিয়ে প্রথা, গ্রামীণ রাজনীতি ও রীতি, সমাজ ব্যবস্থা, প্রাত্যহিক কাজ এবং জীবনাচার এসেছে। বিশেষ করে তাদের ঐতিহ্যগত 'সুকৈ' খেলা, গরয়া নৃত্য ও কাথারক নৃত্য'র মত ক্রীড়া ও বিনোদনের বিষয়গুলি প্রাধান্য পেয়েছে। চলচ্চিত্রটি ত্রিপুরা সংস্কৃতি ও জীবন-যাপনের প্রামাণ্য উদাহরণ হিসেবে গ্রহণযোগ্য।
মুক্তি ও প্রদর্শনী
তাক্রিদি ২০২১ সালের ২৬ ফেব্রুয়ারি খাগড়াছড়ির ক্ষুদ্র নৃ-গোষ্ঠীর সাংস্কৃতিক ইনস্টিটিউটে আনুষ্ঠানিক মুক্তি দেয়া হয়। এছাড়াও চলচ্চিত্রটি একইবছর ৪ নভেম্বর রাঙ্গামাটিতে অনুষ্ঠিত পঞ্চম পাহাড় চলচ্চিত্র উৎসবে 'ফিচার ফিকশন' বিভাগে প্রদর্শিত হয়।
সিরাজগঞ্জ পল্লী বিদ্যুৎ সমিতি-১
ইতিহাস
সিরাজগঞ্জ পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ০৪টি উপজেলা, ৪৬টি ইউনিয়ন ও ৮৯১টি গ্রাম রয়েছে। এর সদর দপ্তর সিরাজগঞ্জ জেলার উল্লাপাড়া আর/এস এ অবস্থিত।
জোনাল অফিসসমূহ
এ পল্লী বিদ্যুৎ সমিতি-১র অধীনে থাকা জোনাল অফিসগুলো হচ্ছে:
গ্রাহক সংখ্যা
সিরাজগঞ্জ পল্লী বিদ্যুৎ সমিতি-১ এর চার লক্ষেরও বেশি আবাসিক গ্রাহক রয়েছে।
ঘরখুদিনি
ঘরখুদিনি (Arctonyx collaris), ঘরখোন্দক বা বালুশুয়োর Mustelinae (মুস্টেলিনি) গোত্রের অন্তর্গত এক প্রজাতির স্তন্যপায়ী। দক্ষিণ এশিয়া ও দক্ষিণ-পূর্ব এশিয়ায় এদের দেখা মেলে। ক্রমান্বয়ে হারে বনভূমি ধ্বংসের কারণে এদের সংখ্যা দিন দিন কমে যাচ্ছে। সেকারণে আইইউসিএন প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বিস্তৃতি
ভারতের সিক্কিম, তরাই, আসামের সমভূমি ও অরুণাচল প্রদেশে ঘরখুদিনি দেখা যায়। এছাড়া ভিয়েতনাম, ভুটান, চীনের দক্ষিণাঞ্চল, লাওস, মায়ানমার, কম্বোডিয়া ও থাইল্যান্ডে এরা বিস্তৃত। ইন্দোনেশিয়ার সুমাত্রায় এবং মালয়েশিয়ার পেরাক অঞ্চলে এদের দেখা মেলে। পূর্ব মঙ্গোলিয়ায় একটি মাত্র নমুনার খোঁজ পাওয়া গেছে।
লোরেয়াল
লোরেয়াল (L'Oréal) একটি ফরাসি প্রসাধনী নির্মাণকারী ব্যবসাপ্রতিষ্ঠান। প্রতিষ্ঠানটির সদর দপ্তর ফ্রান্সের ও-দো-সেন জেলার ক্লিশি শহরে অবস্থিত। প্যারিস শহরেও এর একটি দপ্তর আছে। লোরেয়াল বিশ্বের বৃহত্তম প্রসাধন সামগ্রী নির্মাতা প্রতিষ্ঠান। চুলের রঙ, ত্বকের যত্ন, সৌররশ্মি থেকে রক্ষা, মুখসজ্জা, সুগন্ধী এবং চুলের যত্নের জন্য এটি বিভিন্ন সামগ্রী বানিয়ে থাকে। ত্বকবিজ্ঞান, বিষক্রিয়াবিজ্ঞান, কলা প্রকৌশল, এবং জীব-ঔষধবিজ্ঞান বিষয়ক গবেষণাক্ষেত্রগুলিতে প্রতিষ্ঠানটি সক্রিয় ভূমিকা রাখছে। এছাড়াও মার্কিন যুক্তরাষ্ট্রে এটি ন্যানোপ্রযুক্তি বিষয়ে সর্বোচ্চ সংখ্যক প্যাটেন্টের অধিকারী। ব্যবসা প্রতিষ্ঠানটি ইউরো স্টক্‌স ৫০ নামক শেয়ার বাজার সূচকে নিবন্ধিত আছে।
ফুটবল ক্লাব নাঁত
ফুটবল ক্লাব দ নাঁত আতলঁতিক (Naoned; গ্যালো: নুন্ত; সাধারণত এফসি নাঁত অথবা শুধুমাত্র নাঁত নামে পরিচিত) হচ্ছে ব্রতানিয়ার নাঁত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৪৩ সালে প্রতিষ্ঠিত হয়েছে। ফুটবল ক্লাব নাঁত তাদের সকল হোম ম্যাচ নাঁতের লা বজোয়া-লুই ফঁতেনুয় খেলে থাকে; যার ধারণক্ষমতা হচ্ছে ৩৫,৩৩২। বর্তমানে এই ক্লাবের ম্যানেজারের দায়িত্ব পালন করছেন ক্রিস্তিয়াঁ গুরকুফ এবং সভাপতির দায়িত্ব পালন করছেন ওয়ালদেমার কিতা। ফরাসি রক্ষণভাগের খেলোয়াড় নিকোলাস পালোয়া এই ক্লাবের অধিনায়কের দায়িত্ব পালন করছেন।
নাঁত এপর্যন্ত ৮টি লীগ ১, ৩টি কুপ দে ফ্রান্স এবং ১টি কুপ দে লা লীগের জয়লাভ মাধ্যমে ফরাসি ফুটবলের অন্যতম সফল একটি ক্লাবে পরিণত হয়েছে। এই ক্লাবটি জু অ লা নঁতেস ("নাঁত ধরনের খেলা")-এর সম্মিলিত চেতনায় উজ্জীবিত একটি ক্লাব।
জগলুল আহমেদ চৌধুরী
জগলুল আহমেদ চৌধুরী বাংলাদেশের একজন বরেণ্য সাংবাদিক, কলামিস্ট ও রাজনৈতিক বিশ্লেষক। তিনি বাংলাদেশ সংবাদ সংস্থা (বাসস)-এর প্রধান সম্পাদক ও ব্যবস্থাপনা পরিচালক ছিলেন। নিরপেক্ষধর্মী সূক্ষ্ম ও তাৎপর্যপূর্ণ আন্তর্জাতিক রাজনীতি বিশ্লেষণের জন্য তিনি বিখ্যাত।
জন্ম
জগলুল আহমেদ চৌধুরী ১৯৪৯ সালের ১০ আগস্ট বৃহত্তর সিলেটের হবিগঞ্জ জেলার মাধবপুর উপজেলার পিয়াইম গ্রামে জন্মগ্রহণ করেন। তাঁর বাবা নাসিরউদ্দিন চৌধুরী ছিলেন পাকিস্তান আমলে যুক্তফ্রন্ট সরকারের আইনমন্ত্রী। জগলুল আহমেদ চৌধুরীর পিতৃদত্ত নাম সালেহ আহমদ চৌধুরী। তবে প্রখ্যাত সাংবাদিক সালেহ আহমেদ চৌধুরীর সাথে মিলে যাবার কারণে তিনি নিজের নাম পরিবর্তন করেন।